text: Syge borgere føler sig dårligt behandlet
  28 april 2015 kl. 13.03
  Foreningen Syg i Haderslev demonstrer i dag foran rådhuset. De mener ikke, at kommunen behandler syge og klemte borgere godt nok.
  Forud for dagens byrådsmøde har foreningen valgt, at arrangere en demonstration der slutter foran rådhuset i Haderslev.
  Demonstrationen foregår under mottoet ?borgerne før systemet? og formålet er, at gøre opmærksom på, at mange borgere i kommunen ikke føler sig godt behandlet.
  Vi ønsker, at borgeren kommer i centrum. Vi ønsker ligeværdig og anstændig behandling af borgerne i Haderslev kommune, skriver foreningen i en pressemeddelelse.
  Foreningen Syg i Haderslev blev stiftet i 2014 og fælles for de fleste medlemmer er, at de har oplevet, at kommunen ikke har været den hjælp, som de havde håbet på.
  Foreningen skriver, at flere borgere har været fastholdt i 10 ? 15 år, inden de har fået en afklaring
  af deres sygdomsforløb.
  Demonstrationen starter på Gravene og klokken 16.00 går det mod rådhuset i Haderslev.
  TV SYD er med ved demonstrationen og har i aften bl.a. interview med Haderslevs borgmester H.P. Geil.
  Se mere om Syg i Haderslev her
  